Päewaleht/1939/05/20/Uus rahvaloendus 1940. aastal
Vabariigi valitsuse eilsel koosolekul oli sõjavägede ülemjuhataja algatusel pikemalt kõne all järjekordne rahvaloenduse küsimus, mille kavakindlamaks korraldamiseks esialgsete läbirääkimiste põhjal arvati otstarbekohaseks sügisel parlamendile esitada vastav seaduseelnõu. Selles tahetakse juba kindlalt ära määrata perioodid, milliste järele rahvaloendused tulevikus peaksid toimuma.

Võimalik, et järgmine rahvaloendus tuleb toime juba 1940. aastal, sest teine ja viimane loendus leidis meil teatavasti aset 1934. aastal ning selle aja jooksul on olemasolevad andmed juba õige tublisti vananenud. Suuremaid muudatusi on toonud kaasa ka valdade administratiivpiiride ümberkorraldamine.

1939
Uus rahvaloendus 1940. aastal